Rekvedbukta (Jan Mayen)

Må ikke forveksles med: Rekvedbukta (Svalbard).
Rekvedbukta er ei åpen, bred bukt mot Norskehavet på sørøstkysten av Jan Mayen som regnes fra Kapp Traill i sørvest og 11 kilometer nordøstover i en bue til Eggøya.

Jan Mayens eneste bosetning, Olonkinbyen, ligger på sørvestsiden av bukta med flyplassen Jan Mayensfield videre mot nordvest. Kystlinjen består av den lave strandsletten Lagunevågen med Sørlaguna innenfor. Bukta har en jevnt stigende bunn, med unntak av de to grunnene Losbåten og Nansenflua, og er seilbar for skip.

I november 1940 gikk oppsynsskipet «Fridtjof Nansen», som skulle vokte på en kommende tysk ekspedisjon, på den da ukjente Nansenflua helt nordøst i bukta. Besetningen reddet seg ut i livbåtene før skuta veltet og sank.Søren Richter, Jan Mayen i krigsårene. Brøgger forlag, Oslo 1946. Side 1.

Bukta fikk sitt navn av den nederlandske kartografen Joris Carolus i 1614.Norsk Polarinstitutt - Polare stadnamn: Rekvedbukta - Jan Mayen Besøkt 8. januar 2025

 Referanser 

 Kilder 
Den Norske los. 7 (1990): Farvannsbeskrivelse Svalbard og Jan Mayen. Norges sjøkartverk, Stavanger 1990. Side 408-410. ISBN 8290653069

Kategori:Jan Mayens geografi